AIŠKINAMASIS RAŠTAS

 Dėl būsto, esančio Molėtų r. sav., Suginčių sen., Skudutiškio k., Utenos g. 10, pardavimo

 **1. Parengto tarybos sprendimo projekto tikslai ir uždaviniai**

Edita Eknienė nuo 2009 m. birželio 11 d. nuomojo Savivaldybės socialinį būstą, esantį Molėtų r. sav., Suginčių sen., Skudutiškio k., Utenos g. 10 (toliau – būstas). Vadovaujantis Molėtų rajono savivaldybės tarybos 2018 m. rugpjūčio 30 d. sprendimu Nr. B1-203 „Dėl būsto, esančio Molėtų r. sav., Suginčių sen., Skudutiškio k., Utenos g. 10, nuomos rinkos kaina“ išnuomotas būstas ir sudaryta Savivaldybės būsto nuomos sutartis Nr. T4-351. 2018 m. rugsėjo 17 d. raštu nuomininkė kreipėsi į Molėtų rajono savivaldybės administraciją dėl būsto, pirkimo. „Auditas ir konsultacijos UAB“ nuomojamą būstą įvertino 7900 Eur. Išlaidas už turto vertinimą sumokėjo nuomininkė. 2018 m. lapkričio 6 d. raštu Edita Eknienė kreipėsi į Savivaldybės administraciją dėl jos investicijų į nuomojamą būstą įvertinimo.

Molėtų rajono savivaldybės administracijos direktoriaus 2015 m. rugpjūčio 28 d. įsakymu Nr. B6-837 „Dėl darbo grupės sudarymo parduodamų savivaldybės būstų vertę pakeitusių nuomininkų investicijų įvertinimui“ sudaryta darbo grupė 2018 m. lapkričio 14 d. apžiūrėjo būstą, esantį Molėtų r. sav., Suginčių sen., Skudutiškio k., Utenos g. 10, ir nuomininko investicijas į būstą įvertino 1401,25 Eur. Savivaldybės administracija siūlo parduoti būstą už 6498,75 Eur.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkei Editai Eknienei.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 ir 5 punktai.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybė pardavusi šį būstą turės galimybę nupirkti socialinį būstą ir išnuomoti jį laukiantiems pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nereikės.

 **6.Vykdytojai, įvykdymo terminai**

Molėtų rajono savivaldybės administracija.